钦定古今图书集成/理学汇编/字学典/第104卷 > 崔龟从
## 钦定古今图书集成/理学汇编/字学典/第104卷 > 崔龟从

按《唐书崔元略传》：“时有崔龟从，字元吉，初举进士，复以贤良方正拔萃，三中其科，拜右拾遗。大中四年，以
中书侍郎同中书门下平章事。再岁，罢为宣武军节
度使。”

按《宣和书谱》：“崔龟从片文遗帖，往往为世所宝，想见
其儒宗气味，盖不必以书得名也。今宛陵行书帖”乃
其一耳。大扺儒家者流，虽使不善书，其点画顿放处
本自不恶，况唐人类皆善书，龟从又其学者之规范
也。今御府所藏行书一：《宛陵帖》。